sasicodes/solvari-1 huggingface dataset:
அதன் பின்னர் இந்த ஒரு காட்சிக்கு மட்டும் ஸ்பெயின் மெக்சிகோ சைனா செல்லும் நவீனம் தரை டிக்கட் ரேஞ்சுக்கு உருமாறிப்போனது.
மிகவும் எளிமையான வரிகள் அதே எளிமையான மெட்டு வெகு சாதாரணமான இசை இயல்பான குரல் என்ற இளையராஜாவின் முத்திரை சற்றும் பிசகிப் போகாத பாடல்களில் இதுவும் ஒன்று.
இருந்தும் உலகம் குறித்த நமது பார்வை அகலமடைய வேண்டுமானால் நாம் சில அகண்ட அடிகள் எடுத்து வைக்க ஆயத்தமாக இருக்க வேண்டும் என்று மட்டும் சொல்ல விருப்பம்.
உலக அன்பின் எல்லைகளற்ற மகிழ்ச்சி பாடலின் ஒவ்வொரு வரியிலும் இசை இழையிழும் ஆர்ப்பாட்டமிலாது வெளிப்படும் ஒரு மறக்க முடியாத மகிமை இந்தப் பாடல்.
வீடு மாற்றல் தனிப்பட்ட வகையில் எனக்கேற்பட்ட ஒரு ஆழ்ந்த இழப்பு காரணங்களின்றி சடுதியில் வாழ்க்கையின் வண்ணங்கள் தன்னியல்பு இல்லாது மாறிவிடும் மந்திரம் நேரத்தை அபகரித்துக்கொள்ளும் இணையமில்லா இரண்டாம் உலகம் என இணையம் நோக்கி வரவேண்டிய சாலைகளை பல நடைமுறை நிகழ்வுகள் அடைத்துவிடுகின்றன.
ஆனால் அதைத் தாண்டிய எதோ ஒன்று என் விரல்களில் மின்சாரம் பாய்ச்சி என் சிந்தனைக்களுக்கு வார்த்தைகள் கொடுப்பதை உணர முடிகிறது.
ஜல்லிக்கட்டு மிருக வதையா வீர விளையாட்டா என்ற விவாதங்களைத் தாண்டி யாரும் எதிர்பார்க்காத வண்ணம் ஒரு இளைஞர் போராட்டம் இன்று எழுந்து நிற்கிறது.
இதன் போக்கு என்னவாக மாறும் எந்த இலக்கில் இது முற்றுப் பெறும் என்பது இப்போது சற்று புலப்படாமல் புகை போல தோன்றினாலும் ஒரு இனத்தின் அடையாளத்தின் மீது அரசியலும் அந்நியர்களும் கொஞ்சம் விளையாடிப் பார்க்கலாம் என்று நினைத்தால் அவர்கள் சில அதிர்ச்சியான உண்மைகளுக்கும் எதிர்வினைகளுக்கும் தயாராகவேண்டியதுதான்.
ஒரு பண்பாட்டின் மிச்சத்தை காப்பாற்றியாக வேண்டும் என்ற எண்ணம் தோன்றும் யாருக்கும் நான் சொன்ன ஒரே பக்கம் என்ன என்பது புரியும்.
நீராறும் கடலுடுத்த நில மடந்தைக் கெழிலொழுகும் என்ற தமிழ்ப் பண் பள்ளியில் பாடியபோது அது கவிஞர் மனோன்மணியம் சுந்தரம் பிள்ளையின் கவிதை என்ற தகவல் மட்டும்தான் தெரியும்.
அந்தப் பாடலின் மெட்டு இசையமைப்பு போன்ற சங்கதிகளைப் பற்றி அலட்டிக்கொள்ளாத பருவத்தைக் கடந்து விட்ட பல ஆண்டுகளுக்குப் பின்னர்தான் அறிய நேர்ந்தது தமிழ்த் தாய் வாழ்த்து என்ற அந்த இசைப் பாடலின் பின்னே இருந்த ஆளுமை எம் எஸ் விஸ்வநாதன் என்ற உண்மை.
அடுத்த முறை அந்தப் பாடலைக் கேட்க நேர்ந்தபோதும் அதற்குப் பிறகேயும் அந்த மகரந்தம் சில சிலிர்ப்பலைகளையும் சின்னச் சின்ன வியப்புகளையும் உருவாக்கியபடியே இருந்தது இன்னும் அது தொடர்கிறது.
ஒரு முறை அந்தப் பாடல் பாடப்பட பிறகு என் நண்பர்களோடு துவங்கிய விவாதத்தில் பாடலின் இசையமைப்பு எம் எஸ் வி என நான் சொல்ல அதை நம்ப மறுத்து என்னுடன் வாக்குவாதம் செய்தார்கள் நண்பர்கள் சிலர்.
விவாதம் செய்தவர்களில் பலர் எம் எஸ் விக்கு அடுத்த தலைமுறையைச் சேர்ந்தவர்கள் என்பது தவிர தங்கள் காலத்திற்கு முன்னாலிருந்த உலகம் குறித்த கவலையோ அக்கறையோ இல்லாத அந்த அரைகுறை அறிவு அவர்களை அப்படித்தான் அவலட்சணமாகப் பேச வைக்கும் என்று எனக்குத் தெரியும்.
ஆனால் ஐந்து நிமிடங்களுக்கு மேல் அவர்களிடம் என் உரையாடலுக்கான தேடல் தொலைந்துபோய் என் ஆர்வம் இலை மேல் படிந்த நீர் போல வடிந்துவிடும்.
உடனே இதப் பார்றா எதோ இவனுக்குத்தான் எல்லாம் தெரியுங்கறாப்பல .. என்று உங்கள் மனதில் கோபம் கலந்த சிந்தனை துளிர்ப்பதை உணர முடிகிறது.
ஆனால் மூணு சரணத்துக்கும் தனித்தனியா இசை போட்டவர் இவர்தான் ஒரே ராகத்தில அமைச்ச பாட்டு உலகத்திலேயே இது ஒன்னுதான் இந்தப் பாட்டில ரெண்டே ரெண்டு இசைக்கருவிதான்.
நவீன இசை குறித்து ரஹ்மான் சந்தோஷ் நாராயணன்அனிரூத்கேஅரோல் கரோலி என்று விவாதம் செய்ய நேரிட்டாலுமே எம் எஸ் வி பெயரின்றி அந்த விவாதம் முழுமை பெறாது.
எத்தனை நவீன வண்ணங்கள் பூசிக்கொண்டாலும் நாட்டுப்புற மோகம் கொண்டாலும் சாதி அரசியல் போர்த்திய இசை பார்வை கொண்டாலும் உங்களால் பழைய பாடல்கள் துணையின்றி விவாதத்தை தொடர முடியாது.
ஆனால் பாடல் என்ற பெயரில் இன்று எந்த இலக்குமின்றி மேலும் கீழும் ஓடும் தொனிகளில் ஆணா பெண்ணா அல்லது இரண்டுக்கும் மத்தியிலா என்று கேட்பவரைக் குழப்பும் குரலில் எதோ கிறுக்கி வைத்த தமிழ்வரிகளை எந்தவித வளைவுகள் நெளிவுகள் இல்லாமல் மேற்கத்திய பாணியில் பேசிச் செல்வதை இன்றைய தலைமுறையினர் கொண்டாடிவரும் வேளையில் கொஞ்சம் அறுபதுகளையும் எழுபதுகளையும் திரும்பிப் பார்த்தால் எம் எஸ் வி உருவாக்கிய தனித்துவம் வாய்ந்த மெட்டுக்கள் அனாசயமாக எழும்பி நிற்பதைக் காணலாம்.
கைதேர்ந்த ஒரு வசியக் கலைஞனைப் போல அவரால் ஒரே பாடலுக்கு கண நேரத்தில் பலப்பல மெட்டுக்களை உருவாக்க முடிந்தது என்பது ஒரு அசாதாரண இசை மேதமையின் மொழி.
அத்திக்காய் காய் காய் பாடல் கொடுத்த போதையில் எம் ஜி ஆர் சொன்ன எம் எஸ் வி கிட்ட ஒரு நியூஸ் பேப்பரைக் குடுத்தாக்கூட அதுக்கும் அருமையா மெட்டு போட்டுருவான் சற்றும் மிகையில்லாத நிஜம்.
நெஞ்சத்தை அள்ளிக்கொஞ்சம் தா தா தா என்று முதலில் கேட்டபோது காதல் அறியா பருவத்தில் கூட நெஞ்சத்தில் கொஞ்சம் சிலிர்ப்பு உண்டானது ஏன்?
வேறு ஒரு இசையமைப்பாளரை பாதிப்பில் ரசித்துக்கொண்டிருந்த சமயங்களில் கூட உதடுகளுக்குள் உறைந்துவிட்ட உண்மையை வெளியே சொல்லத் தயங்கி திருட்டுத்தனமாக ரசித்த வீடு வரை உறவு வீதி வரை மனைவி எதற்காக மனதுள் ஆர்ப்பரித்தது?
விளைவாக மெட்டுக்கள் மீதான பாடல் என்ற பழைய பார்முலா பின்னுக்குத் தள்ளப்பட்டு அதீத இசை அலங்காரமான வாத்திய ஓசைகள் கொச்சை சொற்கள் கொண்ட கவிதை என்ற புதிய பாணி உருவானது.
தானானா தானானா என்ற வறட்சியான மெட்டு ஒன்றில் இரண்டு சரணம் கொண்ட முழுப் பாடலையும் முடித்துவிடும் புதிய பாணியை வியாபாரம் செய்த இசையமைப்பாளர்கள் மத்தியில் எம் எஸ் வி அரிதாகக் காணக் கிடைக்கும் ஒரு கறுப்பு முத்து.
இன்றைக்கு ஜெமோ எஸ்ரா மனுஷ்யபுத்திரன் போன்றவர்கள் இளையராஜா குறித்து புகழ் பாடுவது போல அன்றைய ஜெயகாந்தனோ அசோகமித்திரனோ ஏன் சுஜாதாவோ கூட எம் எஸ் வியின் இசை மேதமை குறித்து வெளிப்படையாகப் பேசாமல் தங்கள் பேனாக்களில் நிசப்தத்தை நிரப்பிக்கொண்டார்கள்.
உதாரணத்திற்கு வெண்ணிற ஆடை படத்தை ஆனந்த விகடன் சற்று பாராட்டிவிட்டு பாடல்கள் எதோ சுமார் என்று அப்போது விமர்சித்திருந்ததை ஒரு ஒன்றில் நான்கு வருடங்களுக்கு முன் படித்தபோது கண்ணன் என்னும் மன்னன் பேரைச் சொல்லச் சொல்லவும் என்ன என்ன வார்த்தைகளோவும் அம்மம்மா காற்று வந்து ஆடை தொட்டு பாடலும் என் நினைவில் மிளிர்ந்தன.
எம் எஸ் விஸ்வநாதனின் இசை ஞானம் குறித்து அன்றைய அறிவு மேதை எழுத்தாளர்கள் மௌனம் காத்தது ஒருவேளை பிராமண எதிர்ப்பின் நீட்சியாக இருக்கலாம் என்று தோன்றுகிறது.
திராவிட எழுச்சியில் உண்டான பிராமண எதிர்ப்பில் நாம் தூக்கியெறிந்த ஆவேசத்தில் எம் எஸ் வியின் இசை ஞானம் குறித்த ஒரு நியாயமான பொதுப் பார்வை காணாமல் போய்விட்டதாக நினைக்கிறேன்.
இன்றைய தினத்திலிருந்து சற்றே கொஞ்சம் திரும்பிப் பார்க்கையில் நான் தமிழின் தங்க இசை காற்றில் பரவியிருந்த காலங்களைச் சேர்ந்தவன் என்ற பெருமையும் ஒரு உயர்ந்த மேன்மையான இசையின் தாலாட்டில் வளர்ந்தவன் என்ற உற்சாகக் களிப்பும் உண்டாகிறது.
முகம் பார்த்து தொட்டுணர்ந்து பேசிக்கொள்ளக்கூடிய நண்பர்களும் எளிமையான பொழுதுபோக்கு உபகரணங்களும் காலை மாலைகளில் பள்ளிப் படிப்பு தாண்டி தனிப் பயிற்சி வகுப்புகள் செல்லாத எனக்கே எனக்கான தனிமை நேரங்களும் வீடே குதூகலமாகத் தோன்றச் செய்த சகோதர சகோதரி ரத்த உறவுகளின் பிணைப்புகளும் சின்னச் சின்னச் சண்டை சச்சரவுகளும் அதன் பின்னே மறைந்திருந்த விலை மதிப்பில்லா சந்தோஷங்களும் மண்ணில் விழுந்து எழுந்து உடலில் புழுதியையும் உள்ளத்தில் புத்துணர்ச்சியையும் சூட்டிய விளையாட்டுகளும் அமெரிக்க ஆசைகள் இல்லாத ஏழைக் கனவுகளும்..... என் பால்யம் வண்ணத்துப் பூச்சியின் நிறங்கள் கொள்ள இவை மிக மிக ஆதாரமான காரணங்கள்.
நான் ஆரம்பத்தில் குறிப்பிட்ட அந்த இசையின் வித்து என்னுள்ளில் கிளை பரப்பி படரத் தேவையான திரவத் துளிகளாக எம் எஸ் வி யின் இசை என்னுள் நிரம்பி வழிந்தது.
வழியில் நான் பலரை ரசித்தாலும் பல சிறகுகளாக இசையின் இறக்கைகள் விரிந்தாலும் வியப்பு வியர்வைகளையும் திகைப்புத் தீயையும் என் மனதில் தோன்றச் செய்யும் அரிதான வெகு சிலரில் எம் எஸ் விஸ்வநாதன் ஒரு ஆதாரமான வசீகரக் கலைஞன்.
உழவர்களின் ரத்த வேதனையை கேட்பவர்களின் உணர்வுகளில் ஊசி போல செலுத்திய ஜான் மெலன்கேம்ப்பின் ஸ்கேர்க்ரோ போன்ற மற்றொரு பாடல் குறித்தே இந்தப் பதிவு.
தங்கள் வசமிருந்த தங்கள் மண் அந்நியர்களின் வருகையால் எவ்வாறு தங்களிடமிருந்து அபகரித்துக்கொள்ளப்பட்டது என்ற ஆயிரம் ஆயிரம் ஆண்டுகளின் எரிமலைத் துக்கத்தையும் தாங்கள் இழந்த நிலத்தின் மீது விடாது கொள்ளும் எல்லையில்லா பெருமிதமும் மிகப் பழமையான மனித இனங்களில் ஒன்றாகக் கருதப்படும் ஆஸ்திரேலிய அபாரிஜினல் இனத்தின் தோற்றுப்போன கோபமும் ஒரு சேர வெளிப்படும் ஒரு இனத்தின் அடையாளமாகத் தெறிக்கும் பாடலே டெட் ஹார்ட்.
டெட் ஹார்ட் என்ற இந்தப் பாடல் கால ஓட்டத்தில் கரைந்து விடும் கணங்கள் தாண்டியதும் காணாது போய்விடும் ஒரு குறிப்பிட்ட காலத்திற்கான இசை கிடையாது.
தனது நிலத்தை அந்நியர்களின் படையெடுப்பில் தொலைத்துவிட்ட ஒரு மண்ணின் மைந்தனின் ஆன்மாவில் புதைந்திருக்கும் ஆயிரம் ஆயிரம் ஆண்டுகளான ஆக்ரோஷம்.
பாடலுக்குள் பெருமை சுய கர்வம் வீரம் தன்மானம் போர் மனப்பான்மை என பல குறியீடுகள் வார்த்தைகளுக்குள்ளிருந்து மின்னல் போல வெளிப்பட்டு நம்மை திணறச் செய்கின்றன.
அடுத்த முறை அந்தக் கோரஸ் ஒலிக்கும்போது ஒரு அனிச்சை செயல் போல நாமும் அதோடு இணைந்து அந்த அபாரமான கவிதை வரிகளை முணுமுணுக்கத் துவங்கி விடுகிறோம்.
தங்கள் நிலத்தை துண்டாட வந்திருக்கும் வெள்ளையர்களோடு அபாரிஜினல் மக்கள் நடத்திய யுத்தத்தின் வீரமும் வலிமையையும் அபார துணிச்சலும் என்று பீட்டர் கரெட் பாடும் தொனியில் நமக்கு காட்சிகளாகத் தெரிகின்றன.
உண்மையில் பீட்டர் கரெட் ஆஸ்திரேலிய ஆபாரிஜினல் மக்களின் உரிமைகளுக்காக தொடர்ந்து தனது இசையின் மூலம் போராடி வந்த ஒரு போராளிப் பாடகன்.
மிட்நைட் ஆயில் குழுவின் மிகச் சிறந்த இசைத் தொகுப்புகளில் ஒன்றான டீசல் அண்ட் டஸ்ட் என்ற அந்தத் தொகுப்பின் ஆறாவது பாடலான டெட் ஹார்ட் கேள்விகளுக்கப்பாற்பட்ட விவாதங்களைத் தாண்டிய மிக மகத்தான கானம்.
வெறுமனே இரண்டு வினாடிகள் லீட் கிடார் இசைத்துவிட்டு பாடலுக்குள் புகுந்துகொள்ளும் இசைக்குழுக்களை நான் ஏளனத்துடன் எட்டியே வைத்திருந்தேன்.
பாடல் முழுவதும் ஒரே தாளம் ஒரே சீரான வேகத்தில் செல்ல வார்த்தைகளை விழுங்காத கிடார் இசை முதல் முறையாக என்னை ஆச்சர்யப்படுத்தியது.
உலகில் எங்கெல்லாம் வெள்ளையர்களால் அடிமைப்பட்டவர்களின் சுவாசம் மீதமிருக்கிறதோ அங்கு இந்தப் பாடல் கண்டிப்பாக நூற்றாண்டுகள் கடந்த ஒரு கோபத்தை உருவாக்கும்.
ஆஸ்திரேலிய மண்ணின் மைந்தர்கள் என்றழைக்கப்படும் அபாரிஜினல் மக்கள் வந்தேறிகளான வெள்ளையர்களிடம் எவ்வாறு தங்கள் சுதந்திர பூமியை இழந்தார்கள் என்பது குறித்த விழிப்புணர்வை பிரமாண்டமான அளவில் வெளியே தெரியச் செய்த பல அசைவுகளில் மிட்நைட் ஆயில் இசைக் குழுவிற்கு மகத்தான பங்கு இருக்கிறது.
அவர்கள் வெறுமனே காதல் ஆண்பெண் நட்பு புணர்வு உணர்ச்சிகள் முதல் முத்தம் போன்ற எளிமையான கருக்களை என்றுமே பாட விரும்பியதில்லை.. அவர்களது பார்வை மிகத் தீர்க்கமான சங்கதிகளின் மீதே இருந்தது.
சுரங்கத் தொழிலாளர்களின் கண்ணீர் துளிகள் மேற்கத்திய நாடுகளின் முகமூடி அணிந்த அமைதிப் புறாக்கள் பனிப் போரின் அவலங்கள் துப்பாக்கி ரவைகள் கொண்டு ஏகாதிபத்திய நாடுகள் எழுதும் மரணக் கவிதைகள் முதலாளித்துவத்தின் கொடூர முகங்கள் காலனி ஆதிக்கதின் காட்டுமிராண்டித்தனங்கள் என்று அவர்களின் பாடல்கள் தொட்டுக்கொள்ளும் கருக்கள் மிக வியப்பானவைகள் மிக மிக சிக்கலானவைகள்.
உலகப் புகழ்பெற்ற பீட்டில்ஸ் இசைக் குழு போன்று லவ் மீ டு ப்ளீஸ் ப்ளீஸ் மீ என சுலபமாகப் பாடிவிட்டு டாலர் டாலர்களாக கல்லா கட்டி வித விதமாக கேமெரா முன் நின்று போஸ் கொடுத்து மட்டித்தனமாகச் சிரித்து பத்திரிகை அட்டைகளில் கலர் கலராக விளம்பரம் செய்யப்பட்டு நாங்கள் ஏசுவை விட புகழ் பெற்றுவிட்டோம் என்று உளறிக்கொட்டி மீடியாக்களால் புனைவாக உருவாக்கப்பட்ட புகழ் புழுதியில் சிக்கிக்கொள்ளும் வியாபார விபத்தில் மற்ற இசைக்குழுக்கள் காண்பிக்கும் அக்கறையில் ஒரு சிறிய அளவேனும் மிட்நைட் ஆயில் காண்பித்திருந்தால் அவர்களின் பெயர் பலருக்குத் தெரிந்திருக்கும்.
வயல் வெளிகளில் பழைய நைந்து போன சட்டை பேண்ட் அணிந்துகொண்டு கைகளை விரித்தபடி தொங்கிக்கொண்டிருக்கும் வைக்கோல் வைத்துத் தைக்கப்பட்ட மனித சாயல் கொண்ட இந்தத் திகில் உருவம் காகங்களை விட மனிதர்களைத்தான் அதிகம் பயப்படுத்தும்.
மிரட்சி தரக்கூடிய இந்த உருவத்தை கருப்பொருளாகக் கொண்டு ஒரு அசாதாரண அர்த்தம் பொதிந்த ஒரு பாடலைப் படைக்க மெலன்கேம்பின் மனதில் அதே அசாதாரணமான கோபமும் அதீத வலியும் அமிழ்ந்திருக்க வேண்டும்.
இன்னும் கொஞ்சம் ஆழமாக யோசித்துப் பார்த்தால் அந்த வார்த்தையை விட அந்தப் பாடலில் இருந்த வெட்டும் தாளமும் நீண்டு செல்லும் கிடார் இசையுமே என்னை அதிகமாக ஈர்த்தது.
ஆவேசமாக அதிரும் இசை என்பதைத் தாண்டி மூடிய கதவுகளை அடித்துத் திறக்கும் சூறாவளி போல நெஞ்சுக்குள் தடாலடியாக புகுந்து கேட்டவுடன் ஒரே வீச்சில் என்னைச் சாய்த்துவிட்ட ஒரு புயல் பாடல்.
நிலத்தில் நட்டப்பட்டிருக்கும் கம்பிவேலியைப் பற்றிக்கொண்டு ஒரு மனிதன் துயில் கொண்டிருக்கும் கனத்த துயரத்துடன் தன் வயல்வெளியைப் பார்த்தவாறு நின்றுகொண்டிருக்கும் படம் என்னைக் கவர்ந்தது.
என்ற பிரிட்டிஷ் இசைக் குழுவின் பிரதான பாடகரான பாடிய என்ற இசைக் கருவிகள் இல்லாத மிக மெதுவான அப்போது அலுப்பான பாடல் முடிந்ததும் அடுத்து ஒரு மகா வெடிப்பு போல துடித்துக் கொண்டு கிளம்பும் கிடாரும் திமிரும் டிரம்ஸ் இசையும் ஒரு சினிமா நாயகனின் அறிமுகக் காட்சி போன்று அதிரடியாக என் மனதில் பசுமையாக தங்கிவிட்டது.
பின்னாட்களில் ஆங்கிலப் பாடல் வரிகள் கொண்ட லிரிக்ஸ் புத்தகங்கள் ஒன்றில் இதன் வரிகள் படிக்கக் கிடைத்தாலும் பெரிதாக ஈர்க்கவில்லை.
ஏதோ ஒரு அமெரிக்க ஏழை உழவன் தனது காய்ந்து போன வெற்று நிலத்தைக் குறித்து வேதனையுடன் பாடும் பாடல் என்ற ஒற்றைக் கோடு மட்டும் இதைக் கேட்கும் கணங்களில் தோன்றுவதோடு சரி.
ஆனால் நம் உழவர்களின் தற்போதைய தொடர் தற்கொலை உழவுத் தொழில் நமது நாட்டில் அரிதாகிக் கொண்டுவரும் ஆபத்தான சூழ்நிலை விளை நிலங்கள் விலை போய் கட்டிடங்கள் அங்கே எழும்பும் கான்கிரீட் காடுகளின் உருவாக்கம் பண முதலைகளின் அரசியல் ஆடு புலி ஆட்டத்தில் தொடர்ந்து காணாமல் போகும் விவசாய நிலங்கள் இதன் பின்னணியில் இயங்கும் உயர்மட்ட நயவஞ்சக காய் நகர்த்தல்கள் மோசடி சத்தியங்கள் என்று பல உண்மைகள் மனதை ஆக்கிரமிக்கும் இப்போதைய நிலையில் இந்தப் பாடலைக் கேட்கும் போது இந்தப் பாடலின் ஆன்மாவை என்னால் தொடமுடிகிறது.
வர்த்தகமயமான தொழில் நுட்பத்தின் கோபுரமான முதல் உலக தேசமோ சிகப்பு பூசிக்கொண்ட இரண்டாம் உலக தேசமோ அல்லது நாள் தோறும் வாழ்க்கையை பணயம் வைத்துப் பிழைக்கும் மூன்றாம் உலக தேசமோ எந்த நாடாக இருந்தாலும் அங்கிருக்கும் உழவர்களின் நிலையும் அவர்கள் வாழ்க்கையும் பலவிதமான கடுமையான வன்முறையின் இடையே சிக்கித் திணறி வலி ஒன்றை மட்டுமே சுவைக்கும் யதார்த்தம் என்பதை உணர முடிகிறது.
அதை உணரும் தருணம் இந்தப் பாடலின் எங்கோ ஒளிந்திருப்பதை நாம் அறியும்பொழுது ஒரு துளி மின்சார ரத்தம் நம் நெஞ்சத்தில் துளிர்க்கிறது.
அத்தனை ஆவேசம் அத்தனைக் கோபம் அத்தனை வலி அத்தனைக் கண்ணீர் இந்தப் பாடலின் பரிமாணம் வெறுமனே டிரம்ஸ்கிடார் என்ற ஆங்கில இசையின் இன்னொரு பாடல் என்கிற வகையில் முடிந்துவிடுவதில்லை.
பஸ் அல்லது ரயில் நிலையங்களில் காத்திருக்கும் வேளையில் சும்மா ஒரு டைம்பாஸ் என்று காதில் வெள்ளை பட்டன் அணிந்துகொண்டு தலையை ஆட்டிக்கொண்டு ஒரு மூன்று நிமிடங்கள் ரசித்துவிட்டுப் போகும் பாடலும் அல்ல.
தன் தாத்தாவின் நிலம் எப்படி தந்தையின் காலத்தில் பயிர்களால் நிரம்பியிருந்தது என்று ஒரு வரியில் உணர்த்திவிட்டு பயிர்கள் படர்ந்திருந்த தனது விளை நிலம் தன் காலத்தில் வெறும் காய்ந்த பூமியாக இருப்பதை துயரத்துடன் இசைத்துவிட்டு ஒரு காலத்தில் பசுமையாக இருந்த அந்த நிலத்தின் நினைவுகளை மட்டும் தனது மகனுக்கு பரிசளிக்கிறான்.
என்ற ஆரம்ப வரிகள் தான் இழந்த நிலம் ஒரு உழவனுக்கு ஏசுவுக்கு நிகழ்ந்த கொடூர மரணம் போன்றது என்ற குறிப்பை மரச் சிலுவையில் தொங்கும் வைக்கோல் பொம்மை உணர்த்துகிறது.
இது தேசத்திற்கு தேசம் மாறுபடலாம் என்ற இரண்டாவது வரியில் தன்னுடைய பாரம்பரிய நிலத்தின் இழப்பை சட்டெனெ போகிற போக்கில் கோடிட்டு காட்டிவிட்டு அங்கே வளர்ந்த பயிர்கள் போல தான் வளர்ந்ததை உணர்த்துகிறான் தொடர்ந்து.
அதில் பின்னே வெடிக்கக் காத்திருக்கும் ஆவேச உணர்ச்சிகளின் ஆரம்பங்கள் அமைதியாகத் தவழும் அழகை நீங்கள் மீண்டும் மீண்டும் இந்தப் பாடலைக் கேட்டால் மட்டுமே உணர்ந்துகொள்ள முடியும்.
ஒரு சிறுவன் தனது தாத்தாவின் கரத்தைப் பற்றிக்கொண்டு நடந்துசெல்லும் அந்தக் காட்சியை மங்கலாக வெகு தூரத்தில் என்னைவிட்டு அகன்று செல்வதை போல என்னால் காண முடிகிறது.
கோரஸில் வரும் என்ற வேதனையாகட்டும் என்ற இழந்துவிட்ட பெருமிதமாகட்டும் என்ற விரக்தியாகட்டும் ஜான் மெலன்கேம்ப்பின் குரல் ஒரு தீண்டும் தீயாக சுடுகின்றது.
அடுத்த சரணத்தில் அந்தத் தீ தனக்குத் தேவையான ஆக்சிஜனை அதன் இசையிலிருந்து தொடர்ந்து பெற்றுக்கொண்டே இன்னும் வேகமாக ஆக்ரோஷமாக எரிகிறது .
என இயற்கையின் சூழ்ச்சியையும் என்று சுயநல அரசியலின் நயவஞ்சக நாடகத்தின் பிரமாண்டமான பிம்பத்தின் முன்னே தான் வலுவிழந்து வீழ்ந்ததையும் நெருப்பாகப் பாடுகிறான்.
நிலத்தை ஏலம் எடுக்கவந்த நண்பனும் அவனுடைய சுயமுறையீடும் வெளியே ஊஞ்சலில் அமர்ந்துகொண்டு கைகளில் பைபிளோடு கடவுளே என்னை சுதந்திர தேசத்திற்கு எடுத்துச் செல்லும் என பிரார்த்திக்கும் பாடகனின் பாட்டியும் நிலத்தில் நாற்றுகளோடு பிடுங்கி எறியப்பட்ட மனித நட்புகளுக்கும் சிதைந்து போன மனித நம்பிக்கைகளுக்குமான குறியீடுகள்.
பயிர்கள் இல்லாத நிலத்தில் சிலுவைகளின் தோற்றம் பாடகனின் நெஞ்சத்தில் விதைக்கும் மரண விதைகள் அவனை அந்த நிலத்தில் காவல் இருந்தாலும் கையறு நிலையில் இருந்த வைக்கோல் பொம்மை போல உணர வைக்கின்றது.
அது வெறும் வாத்திய ஓசையாக மட்டும் இந்தப் பாடலில் ஒலிக்காமல் மனதுக்குள் கதறி அழும் ஒரு கையாலாகாத அப்பாவி உழவனின் ரத்தச் சிதறலாக வெடிக்கிறது.
பாடலின் துவக்கத்தில் ஒலிக்கும் அந்த கிடாரின் நீள் ஓசை அதோடு ஒட்டிவரும் தாளம் சட சடவென்று வேகம் பிடித்து பின்னர் ஒரு போல வெடித்ததும் கிடார் வேறு மொழி பேசுகிறது.
அதிலும் குறிப்பாக பாடலின் இறுதியில் பாடகன் சில இரவுகளில் நான் சாவதைப் போல உணர்கிறேன் அந்த வைக்கோல் பொம்மை மழையில் இறந்ததைப் போல என்று தன் குரலை உச்ச ஸ்தாயிக்கு கொண்டு செல்லும் போது கேட்கும் ரசிகனுக்குள்ளும் ஏதோ ஒன்று சட்டென்று உடைகிறது.
அதன் பின்னர் தெறித்து ஒலிக்கும் டிரம்ஸ் ஓசையின் ஒவ்வொரு தாளமும் தனக்கு நேர்ந்த அநீதியின் மீது வெடிக்கும் ஆங்கார ஓசையாகவே வெளிப்படுகிறது.
பெரிய அளவில் நடிகர்கள் இயக்குனர்கள் இசையமைத்தவர்கள் டீசர்கள் பெருத்துத் தெறிக்கும் பிரமாண்ட வியாபாரப் பொய்கள் விளம்பரங்கள் வாய்வழிப் பிரச்சாரங்கள் நேரத்தை கடத்தும் கணங்கள் சாகச மனோபாவங்கள்..... எனக்கோ ஒன்றே ஒன்றுதான்.
தலைப்பை வைத்து படத்தின் கதையை தீர்மானிப்பதோ அல்லது படம் பார்க்கலாமா வேண்டாமா என்ற பூவா தலையா விளையாட்டோ இல்லாவிட்டாலும் தலைப்புகளின் மீது ஒரு மோகம் உண்டு.
எப்படி ஒரு படத்தின் தலைப்பு ஒரு அழகியலின் வெளிப்பாடாக முதிர்ச்சி பெற்ற பண்பாட்டுச் சிந்தனையின் குறியீடாக நெஞ்சத்தில் தைக்கும் வெல்வெட் ஊசியாக மனதில் கரையும் மயக்கமாக அறிவு சார்ந்த மேதமையின் அடிக்கோடாக ஒரு திரைப் படத்தை அலங்கரிக்கிறது என்பதை குறித்தே நான் இங்கு பேச விழைகிறேன்.
ஒரு படத்தின் தலைப்பு ஒரு குழந்தைக்குச் சூட்டும் பெயர் போன்றிருக்க வேண்டும் என ஏ வி எம் நிறுவனர் மெய்யப்பச் செட்டியார் கருதியதாக ஒரு தகவல் படித்திருக்கிறேன்.
மணாளனே மங்கையின் பாக்கியம் தாய் மகளுக்குக் கட்டிய தாலி அலிபாபாவும் நாற்பது திருடர்களும் பணம் முதல் தேதி பாசமலர் பார்த்தால் பசி தீரும் இன்றுவரை இதன் பொருள் எனக்குப் புரியவில்லை என அடர்த்தியான அறிவு தேவைப்படாத எளிமையான தலைப்புகளின் காலத்தில் ஸ்ரீதரின் நெஞ்சில் ஓர் ஆலயம் சட்டென்று கவிதை பாடுகிறது.
உன்னிடத்தில் என்னைக் கொடுத்தேன் அழகே உன்னை ஆராதிக்கிறேன் தென்றலே என்னைத் தொடு என்று காதலை யாசிக்கும் நீளமான தலைப்புகளின் மத்தியில் இளமை ஊஞ்சலாடுகிறது மனதை சட்டென்று கட்டிப்பிடிக்கிறது.
போய் பிரியா படம் பாரு என்று திசையை மாற்றிவிட நீண்ட வருடங்கள் கழித்து ஆறு வருடங்களுக்கு முன்பு எதோ ஒரு சேனலில் நூல்வேலியைப் பிடித்தேன்.
மூன்று முடிச்சு சொல்லத்தான் நினைக்கிறேன் போன்ற தலைப்புகள் படத்தோட ஹீரோ பேரையே தலைப்பா வச்சுடலாம் என்ற மொழி வறட்சியின் மீது அடிக்கப்பட்ட ஆணிகள் என்று நினைக்கிறேன்.
அலைகள் ஓய்வதில்லை என்று பாரதிராஜா ஆரம்பித்து வைக்க அதன் பின் அதே போன்ற இலக்கிய வாசம் எகிறி அடிக்கும் தலைப்புக்கள் அப்போது தொடர்ச்சியாக வந்து இலக்கியம் இன்னும் வேணுமா என்று கேட்டன.
உதாரணமாக பயணங்கள் முடிவதில்லை ராகங்கள் மாறுவதில்லை கோபுரங்கள் சாய்வதில்லை... இது ஆவறதில்லை என்று சராசரி ரசிகன் விலகிப் போய்விட்டதால் விட்டார்கள்.
ஒரு சமூகத்தின் பண்பாட்டுச் சித்திரங்களும் நாட்டார் மரபுகளும் மக்களின் எளிமையான வாழ்க்கை முறையும் இந்த ஒரே தலைப்பில் அமிழ்ந்திருப்பதாக நினைக்கிறேன்.
பாரதிராஜா பள்ளியிலிருந்து வந்த பாக்கியராஜ் தன் ஆசான் போலவே சுவர் இல்லாத சித்திரங்கள் ஒரு கை ஓசை விடியும் வரை காத்திரு மௌன கீதங்கள் என்று நன்றாகத் துவங்கினார்.
சின்ன வீடு எங்க சின்ன ராசா இது நம்ம ஆளு அவர் இயக்கிய படம் இல்லை என்றாலும் ஆராரோ ஆரிரரோ பவுனு பவுனுதான் ராசுக்குட்டி... என்று துவக்கத்தில் தன்னிடமிருந்த தரமான தமிழை தூர விரட்டினார்.
குழந்தைக்கு சூட்டுவது போன்று திரைப் படங்களுக்கு பெயர் வேண்டும் என்று விரும்பிய நிறுவனம் கடந்து வந்த வணிகப் பாதையில் இந்த இடறல் சறுக்கல் தவிர்க்கமுடியாத ஒரு வியாபார சமரசம்.
நெஞ்சத்தைக் கிள்ளாதே பின்னாட்களில் இதயத்தை திருடாதே நண்டு எந்த இயக்குனருக்கும் தோன்றாத ஒன்று ஜானி என்று மகேந்திரனும் கொஞ்சம் சறுக்கினார்.
தமிழின் மிகச் சிறந்த ஒரு படைப்பாளி இன்றைய வணிக வெற்றியின் குறியீடான விஜய் போன்றவர்களின் வில்லனாக நடிக்க வேண்டியது ஒரு துர்பாக்கியம்.
ஒரு தலை ராகம் என்று படம் எடுத்த ராஜேந்தர் பின்னர் ரயில் பயணங்களில் வசந்த அழைப்புகள் நெஞ்சில் ஒரு ராகம்நெஞ்சில் ஓர் ஆலயம் பாதிப்பு ராகம் தேடும் பல்லவி என்று வெற்றிக் கனி சுவைக்காமல் பின்னர் தடாலடியாக உயிருள்ளவரை உஷா வென லோக்கல் பாணியில் இறங்கி வர சூடு பிடித்தது அவருடைய சினிமா.
இதற்கிடையில் பன்னீர் புஷ்பங்கள் பாலைவனச் சோலை நெஞ்சமெல்லாம் நீயே என்று தமிழ் சினிமாவுக்கு சற்று ஆக்சிஜன் செலுத்தப்பட அதுவுமே கொஞ்ச காலமே.
உச்ச கட்டம் என்று ராஜ் பரத் என்பவர் ஒரு திர்ல்லர் கொடுக்க தொடர்ந்தது அவருடைய கவிதை சொட்டும் தலைப்புக்கள் சொல்லாதே யாரும் கேட்டால் சின்ன முள் பெரிய முள் பின்னர் தொட்டால் சுடும் என விரிய நான்கே படங்களில் தனது அடையாளம் இழந்தார்.
மீண்டும் திருவிளையாடலும் மர்ம யோகியும் பில்லாவும் தசாவதாரமும் தில்லு முல்லுவும் தோன்றிக்கொண்டே இருக்கும் கற்பனை வறட்சியின் நீட்சி.
தமிழுக்கு புதிய ரத்தம் செலுத்திய மணிரத்னம் தனது படங்களுக்கு அவ்வளவாக சிரத்தையுடன் தலைப்புகள் வைப்பதில்லை என்று நான் நினைக்கக் காரணம் பகல் நிலவு அக்னி நட்சத்திரம்தவிர நாயகன் இதயத்தை திருடாதே தளபதி அஞ்சலி ரோஜா திருடா திருடா கன்னத்தில் முத்தமிட்டால் இதற்கு என்ன அர்த்தம் என்று அவருக்காவது தெரியுமா கடல் ராவணன் காதல் கண்மணி போன்ற மிக மலிவான அபத்தமான தலைப்புகள்தான்.
அது சில்க் சில்க் சில்க்... நான் மிகவும் மதிக்கும் நபர் எம் எஸ் வி என்பதற்காக அவருடைய இந்தத் தேர்வை நான் நியாயப்படுத்தி எனது வார்த்தைகளை விரயம் செய்ய மாட்டேன்.
எப்படி எம் எஸ் வி போன்ற இசையின் அதிசயங்கள் நடைமுறை வாழ்க்கையின் நிர்ப்பந்தங்களுக்கு அடிமையாகிறார்கள் என்பது விஷம் தரும் வலி.
அவனுடைய குணாதிசயங்களில் ஒன்றோ அவன் புகழ் பாடும் எதோ ஒரு கண்றாவியோ பேச்சு வழக்கு சொற்களோ கொச்சை வார்த்தைகளோ தலைப்புகளாக மாறுவதில் இருக்கும் வசதியும் விரைவும் அற்புதமான தமிழ் சொற்கள் மீண்டும் வருவதை தடை செய்வதாக உணர்கிறேன்.
இல்லையென்றால் போடா போடி தெறி தெனாவெட்டு மங்காத்தா போன்ற அருவருப்புகளும் ராசா ரோசா மானே தேனே ராஜா கூஜா பூவு நீவு எசப்பாட்டு நிப்பாட்டு போன்ற கருமாந்திரங்களும் மறுபடி படையெடுக்கும் ஆபத்து அடுத்து நிகழக் காத்திருக்கிறது.
இளையராஜா காலம் முடிந்து விட்டதால் நமது தமிழ்ப் பாடல்களுக்கு இனி அவ்வகையான சித்ரவதைகளும் கொடூரங்களும் நடக்கப்போவதில்லை என்றாலுமே அவர் துவக்கி வைத்த அந்தத் திருப்பணியை தொடர்ந்து செய்ய யாரேனும் முயலக்கூடிய வாய்ப்பு இன்னுமிருக்கிறது.
இன்றைய தரை லோக்கல் சூழலில் முத்தின கத்தரிக்கா எனக்கு இன்னொரு பேர் இருக்கு நாங்கல்லாம் அப்பவே அப்படி மிளகா இன்ன பிற அவஸ்தையான பெயர்கள்.. இன்னும் சற்றேனும் தமிழ்த் தனம் குறையாமல் ஒரு சதவிகிதமாவது கவிதை புனைந்த வார்த்தைகளோடு தனது படங்களுக்குப் பெயர் சூட்டும் ஒரே இயக்குனர் கௌதம் மேனன் ஒருவரே.
மின்னலே காக்க காக்க போன்ற இரண்டு சமரசங்களை தள்ளி வைத்துவிட்டால் பின்னர் நமக்குக் கிடைப்பது ஒரு நல்ல தமிழ் கொண்ட தலைப்புகள்.
வாரணம் ஆயிரம் நீதானே என் பொன் வசந்தம் வேட்டையாடு விளையாடு நடுநிசி நாய்கள் விண்ணைத் தாண்டி வருவாயா அச்சம் என்பது மடமையடா என்னை அறிந்தால் நல்ல கவிதை வரியை தன் படத் தலைப்பாக தேர்ந்தெடுப்பது ஒரு விதத்தில் வரவேற்கப்படவேண்டிய முயற்சி.
தனிப்பட்ட விதத்தில் தமிழின் மிகச் சிறந்த தலைப்புகள் எவை என்ற கேள்வி என்னை நோக்கிப் பாய்ந்தால் எனது பதில் ஒரு கவிதையின் கடைசி வரி போன்ற தலைப்புகள் தமிழ்த் திரையில் மீண்டும் வரும் என்ற நம்பிக்கை இன்னும் என்னிடமிருக்கிறது.
எமது குப்பிளான் விக்கினேஸ்வரா சனசமுக நிலைய முன்பள்ளி சிறார்களுக்கான சீருடை வழங்குவதற்கான நிதியினை தந்து உதவிய அருணகிரிநாதன் அருணாச்சலம் அவர்களுக்கும் வெளிநாட்டில் வசிக்கின்ற முன்னாள் குப்பிளான் விக்கினேஸ்வரா சனசமுக நிலைய உறுப்பினர்களுக்கும் எமது குப்பிளான் விக்கினேஸ்வரா சனசமுக நிலையம் சார்பாக நன்றியை தெரிவித்துக்கொள்கின்றேன்.
மேலும் எமது கழக வீரர்கள் மாவட்ட மட்டத்தில் நடைபெறவுள்ள போட்டிகளில் உடுவில் பிரதேச செயலக அணிசார்பாக பங்குபற்ற உள்ளமை சிறப்பம்சம் ஆகும்.
குப்பிழான் வீரமனையில் வீற்றிருந்து நம் எல்லோருக்கும் அருள் பாலிக்கும் கன்னிமார் அம்மன் ஆலய இரதோற்சவப் பெருவிழா தொடர்பான முழுமையான தகவல்கள் படங்களுடன்.
மலர்கள் தூவ மங்கள வாத்தியங்கள் முழங்க வலம் வந்த அம்பிகையை அடியவர்கள் மெய்யுருக வழிபட்ட காட்சி அனைவரையும் மெய் சிலிர்க்க வைப்பதாய் அமைந்திருந்தது.
நாதஸ்வரம் தவில் முழங்கிட அரோகரா என்ற கோசத்துடன் அடியவர்கள் ஆனந்தக் கூத்தாட அன்னை ஆதிபராசக்தி அடியவர்களுக்கு எழுந்தருளி அருள் பாலித்தாள்.
திருத்தேர் பவனி வந்த போது அடியவர்கள் பலர் கற்பூரச் சட்டி ஏந்தியும் அங்கப் பிரதட்சணம் செய்தும் தங்கள் நேர்த்திக் கடன்களை நிறைவேற்றியமையையும் காணக்கூடியதாக இருந்தது.
பெண் அடியவர் ஒருவரும் தனது அலகில் செதில்களால் குத்தி பால் காவடி எடுத்த காட்சியும் பார்ப்பவர்களின் நெஞ்சங்களிலே பக்தியின் உச்சமாக அமைந்திருந்தது.
அடியார்களின் தாக சாந்தியை தீர்ப்பதற்காக இரத்தினம் மகேஸ்வரி அவர்களின் ஞாபகார்த்தமாக அமைக்கப்பட்ட தண்ணீர் பந்தலில் மோர்பழரசம் வழங்கப்பட்டது.
கடந்த வாரம் குப்பிழான் பாடசாலை அபிவிருத்தி சபையால் நடாத்தப்பட்ட சந்திப்பில் பாடசாலை மண்டபத்திற்கான போட்டு கட்டடத்தை கட்டி முடிப்பது சம்பந்தமாக கலந்துரையாடல் நடாத்தப்பட்டது.
இதன் பெரும் பகுதி செலவை சிங்கப்பூரை சேர்ந்த திரு.கிருஸ்ணன் அவர்கள் கொடுக்கும் அதேவேளை மற்றைய உறவுகளிடமும் இருந்தும் உதவி கோரப்பட்டுள்ளது.
கிழே உள்ள காட்சிகள் எம்பெருமாள் வீதி உலா வரும் போதும் மற்றைய நாள் அன்னதானத்திற்காக தொண்டர்கள் காய்கறி வெட்டி ஆயத்த வேலைகளில் ஈடுபடும் போதும் எடுக்கப்பட்டது.. அண்மையில் திறந்து வைக்கப்பட்ட கேணியடி வைரவர் ஆலய தீர்த்தக் கேணி பற்றிய விபரங்கள்.
ஆலய நிர்வாக சபை தலைவர் திரு.நா.ஜெகநாதன் தலைமையில் நடைபெற்ற இந்த நிகழ்வில் பிரதம விருந்தினராக வலிகாமம் பிரதிக் கல்விப்பணிப்பாளர் திரு சுந்தரசிவம் அவர்களும் சிறப்பு விருந்தினர்களாக திரு சோ.பரமநாதன் திரு.சபேசன் திரு சிவ மகாலிங்கம் திரு சுகுமார் ஆலய பொருளாளர் மற்றும் ஊர் மக்கள் ஆகியோர் கலந்து கொண்டு சிறப்பித்தனர்.
அரசாங்கத்தின் நிதி உதவியுடன் குப்பிளான் குருந்தடியில் இருந்து கற்கரை விநாயகர் ஆலயம் ஊடாக சென்று குப்பிழான் ஊரங்குணை ஞானவைரவர் ஆலயம் ஊடாக ஏழாலை வடக்கு சந்தியை சென்றடையும் வீதி அமைப்பதற்கான வேலைகள் ஆரம்பமாகியுள்ளது.
அதற்காக கற்கள் குவிக்கப்பட்டு இருக்கும் காட்சியே கீழ் உள்ள படத்தில் காண்கிறீர்கள் கடந்த வருடம் குப்பிழான் விக்கினேஸ்வரா மகா வித்தியாலத்திலிருந்து இரண்டு மாணவர்கள் புலமை பரிசில் பெற்றனர்.
புதிதாக ஓர் இடத்திற்குச் சென்றால் அங்கு என்னவெல்லாம் கிடைக்கும் எந்த மாதிரி பொருட்கள் கிடைக்கும் யாரிடமும் இல்லாத மாதிரி பொருட்கள் நமக்குக் கிடைக்குமா அது பலரால் பாராட்டப்படுமா போன்றவற்றை அலசி ஆராய்வதில் தான் பெண்களுக்கு என்ன ஒரு ஆர்வம்.
நமக்கு வேண்டிய பொழுதுபோக்குகள் கேளிக்கைகள் குழந்தைகளுக்கான விளையாட்டுப் பொழுதுபோக்குகள் ஓவியங்கள் கலையம்சங்கள் அனைத்தும் இருக்கும்.